# Thunar filhåndtering

&date;
2004 2005 2006 2007 Benedikt Meurer

Der gives hermed lov til kopiere, distribuere og/eller ændre dette dokument under betingelserne af GNU Free Documentation License, Version 1.1 eller enhver senere version udgivet af Free Software Foundation, med ingen ufravigelige dele; ingen forsidetekst, og ingen bagsidetekst. Hele licensteksten er til rådighed på Free Software Foundation.

Benedikt Meurer

    benny@xfce.org

os-cillation Systemudvikling Softwareudvikler
Denne manual beskriver version 1.0.2 af Thunar.

## Introduktion til Thunar

Thunar er en ny moderne filhåndtering til skrivebordsmiljøet Xfce. Thunar er designet fra bunden af til at være hurtig og nem at bruge. Dens brugerflade er stilrent og intuitivt, og inkluderer ikke nogen forvirrende eller ubrugelige indstillinger som standard. Thunar er hurtig og responsiv, med en hurtig opstartstid og indlæsningstid af mapper.

Thunar filhåndtering sørger derved for et integreret tilgangspunkt til dine filer og programmer. Du kan bruge filhåndteringen til følgende:

- Oprette mapper og dokumenter.
- Vise dine filer og mapper.
- Håndtere dine filer og mapper.
- Køre og håndtere brugertilpassede handlinger.
- Tilgå flytbare medier.

## Filhåndteringsvinduet

Som standard består filhånderingsvinduet af et genvejspanel på den venstre side, hovedområdet på den højre og en stilinje over hovedområdet.

Filhåndteringsvindue

Genvejspanelet tilbyder genveje til forskellige mapper på dit system. Den første genvej vil føre dig til din Hjemmemappe, mappen hvor du opbevarer alle dine personlige data, og vil derfor have det samme navn som den nuværende bruger. Den anden genvej vil tage dig til papirkurven, som opbevarer alle slettede filer, der så kan genskabes senere. Den tredje genvej tager dig til din Skrivebordsmappe som indeholder de filer og mapper, der er vist på dit skrivebord. Den fjerde genvej vil tage dig til roden af dit filsystem - her vil du måske gå lidt på opdagelse, selvom det kan være lidt forvirrende, hvis du er ny til Linux/Unix. Klik bare rundt i de forskellige mapper og se, hvad der er inden i dem.

Under Filsystemgenvejen, vil de flytbare drev og medier vfloppydrev. Klik p for flere detaljer.

De resterende genveje er brugertilpassede. Tilføj dine egne genveje ved simpelthen at trække mapper hen til genvejspanelet. Dette vil gøre dig i stand til at tilgå dine vigtige mapper øjeblikkeligt. For at fjerne en tilføjet genvej, højreklikker du på genvejen og vælger Fjern genvej. For at omdøbe en tidligere tilføjet genvej, højreklikker du på genvejen og vælger Omdøb genvej. Bemærk at disse handlinger kun påvirker genvejen og ikke mappen som genvejen henviser til.

Hovedområdet vil altid vise indholdet af den nuværende mappe. Dobbeltklik på mapper for at tilgå dem, og højreklik på filer eller mapper for at se en kontekstmenu, der tilbyder forskellige muligheder for anvendelse. Vælg flere filer ved at trække en rektangel over dem med musen. Alternativt kan du vælge en fil, hold Skift knappen nede og forøg eller formindsk det markerede ved at bruge piletasterne.

Stilinjen vil altid vise den sti du tog for at komme hen til den mappe du er i. Du kan klikke på enhver stilinjeknap for at skifte til den mappe den repræsenterer. Højreklik på en stilinje for at få en kontekstmenu frem med nogle valgmuligheder.

### Tilpasning af udseendet

Der er flere måder at tilpasse udseendet af filhåndteringsvinduet på. Hvis du ikke kan lide den måde ikonerne er vist på, så vælg Vis Vis som liste fra hovedmenuen for at få indholdet af den nuværende mappe vist som en detaljeret liste.

Du kan få filhåndteringsvinduet til at vise en stedlinje istedet for en stilinje ved at vælge Vis StedvælgerVærktøjslinjestil

Hvis du foretrækker trævisning i det venstre panel, så vælg Vis Sidepanel Træstruktur fra hovedmenuen.

#### Synlige kolonner i detaljeret listevisning

Hvis du foretrækker at vise indholdet af en mappe som en liste ved brug af Detaljeret listevisning, kan du tilpasse de synlige kolonner i detaljeret listevisning. Vælg VisKonfigur fra hovedmenuen, for at tilpasse de synlige kolonner.

Synlige kolonner

Synlige kolonner

  Vælg de kolonner du vil have vist, ud fra listen af kolonner der er til rådighed. Klik på Flyt op eller Flyt ned for at ændre rækkefølgen af kolonnerne. Klik på Brug standard for at vende tilbage til de oprindelige indstillinger.

Kolonnesjustering

  Vælg punktet Udvid kolonner automatisk efter behov, hvis du vil have kolonnerne i listevisning til at udvide automatisk efter behov. Så er du sikker på at teksten er helt synlig.

## Arbejde med filer og mapper

### Åbner filer

Når du åbner en fil, vil filhåndteringen udføre standardhandlingen for den filtype. F.eks. ved åbning af en tekstfil vil den vise den i det tekstbehandlingsprogram der er sat som standard, mens åbning af en billedfil vil vise den i den billedfremviser der er sat som standard.

Filhåndteringen undersøger filendelsen på en fil for at fastslå hvilken type fil det er. Hvis filen ingen endelse har, vil filhåndteringen undersøge indholdet af filen.

#### Udfører standardhandlingen

For at udføre standardhandlingen for en fil, så dobbeltklik på den. F.eks. er standardhandlingen for lydfiler, at afspille dem i den musikafspiller der er sat som standard. I dette tilfælde kan du dobbeltklikke på filen for at åbne den i musikafspilleren.

Du kan indstille Thunar således at du kan nøjes med at klikke en enkelt gang på en fil for at udføre standardhandlingen, se .

#### Udfører ikke-standardhandlinger

For at udføre handlinger, udover standardhandlingen for en fil, så vælg den fil du vil udføre en handling med. Vælg den ønskede handling fraÅbn med valgmulighederne i Fil menuen eller med Åbn med undermenuen.

#### Tilføjer handlinger

Gør følgende for at tilføje handlinger til en bestemt filtype:

1. Vælg en fil i hovedområdet af den filtype du vil tilføje en handling til.

2. Vælg Fil Åbn med andet program... fra hovedområdet.

3. Enten vælg et program i Åbn med-dialogvinduet eller vælg Brug tilpasset kommando og vælg stien til det program, du ønsker at åbne denne filtype med.

Den handling du har valgt er nu tilføjet til listen over tidligere tilknyttede handlinger for lige den filtype. Hvis du har aktiveret Brug som standard for denne type filer eller der ikke er nogen tidligere handlinger med denne filtype, er den nylig tilføjede handling nu standard.

Du kan også tilføje handlinger ved brug af Åbn med knappen under Fil Egenskaber....

#### Ændrer handlinger

Gør følgende for at ændre de tilknyttede handlinger til en fil eller filtype:

1. Vælg en fil i hovedområdet af den filtype du vil ændre en handling for.

2. Vælg Fil Egenskaber... fra hovedmenuen.

3. Vælg den nye standardhandling ved brug af Åbn med-knappen eller tilføj en ny handling ved at vælge Åbn med andet program... fra rullegardinmenuen.

For at fjerne en tidligere tilføjet handling for en filtype, skal du åbne Åbn med-dialogen som beskrevet ovenfor, højreklik på den handling du vil fjerne og vælg Fjern starter.

### Filegenskaber

Filegenskabsvinduet viser mere information om enhver fil eller mappe i filhåndteringen. Med dette vindue, kan du også gøre følgende:

- Ændre ikonet for særlige filer, som f.eks. programstartere og URL-henvisninger.

- Tilføje eller fjerne emblemer for en fil eller mappe.

- Ændre UNIX-filtilladelser for en fil eller mappe.

- Vælge hvilket program der skal bruges til at åbne en fil og andre filer af den samme type.

Filegenskaber

For at åbne filegenskabsvinduet, skal du udføre følgende trin:

1. Vælg en fil eller mappe, hvis egenskaber du vil undersøge eller ændre. Du kan ikke vælge flere elementer ad gangen og få vist de egenskaber, de har tilsammen i øjeblikket.

2. Udfør en af følgende handlinger:

   - Vælg Fil Egenskaber... fra hovedmenuen.

   - Højreklik på det markerede element og vælg Egenskaber... fra genvejsmenuen.

   - Tryk på Alt Retur.

## Tilgang af flytbart medie

### Tilgår flytbart medie

Thunar undersøtter flytbare medier, hvis den er bygget med understøttelse af HAL, eller hvis du bruger FreeBSD. Bemærk dog at på FreeBSD 6.0 eller nyere, er det anbefalet at bruge HAL istedet for den standardunderstøttelse som Thunar tilbyder.

#### Montering af medie

Montering af medie, er at gøre filsystemet på mediet tilgængeligt. Når du monterer medie, vil filsystemet på mediet, blive tilføjet som et underkatalog på dit filsystem.

For at tilgå medie, indsæt da mediet i den korrekte enhed, eller forbind den nye enhed til din computer (forbind f.eks. en USB-stang til en af dine USB-porte). Et objekt der repræsenterer mediet, er tilføjet i sidepanelet af filhåndteringen. Hvis xfdesktop kører og er indstillet til at vise Fil/starter ikoner, vil dette objekt også blive tilføjet på dit skrivebord.

Klik på på det objekt der repræsenterer mediet, for rent faktisk at montere det. F.eks. for at montere en floppydiskette skal du klikke på floppy-drevobjektet i sidepanel. Filhåndteringen vil så tilføje mediets filsystem til dit filsystems hierarki og vise indeholdet af floppydisketten i hovedområdet.

#### Skubbe medie ud

Hvis mediets drev er et motoriseret drev (f.eks. et cd-romdrev), så højreklik på medieobjektet i sidepanelet eller på skrivebordet og vælg Skub arkiv ud. Mediet er skubbet ud af drevet efter nogle få sekunder. Hvis mediets drev ikke er motoriseret (f.eks. et floppydrev eller en USB-stang), så højreklik på medieobjektet og vælg Afmontér arkiv. Efter et kort stykke tid, vil en påmindelse fremkomme, der informerer dig om at det nu er sikkert at fjerne mediet, eller at afkoble drevet fra computeren.

Påmindelse om afmontering

Denne påmindelse vil dog kun kunne blive vist hvis understøttelsen af libnotify er aktiveret, og du har installeret en påmindelsestjeneste. En påmindelsestjeneste til Xfce er tilrådighed fra Xfce Goodies Projektet. Hvis understøttelse af påmindelser ikke er tilrådighed, så vent indtil kontekstmenuen forsvinder, før du fjerner mediet eller afkobler drevet.

Vær opmærksom på at du ikke kan afmontere eller skubbe medier ud, der stadig er i brug af et eller flere programmer. Derfor, hvis filhåndteringen nægter at skubbe medie ud, skal du være sikker på at du lukker alle de programmer der har tilgået mediet. Vær også sikker på at kommandolinjeprogramer der kører i Terminal vinduer, er lukket.

Vær sikker på at du afmonterer flytbare medier før du skubber dem ud. Skub ikke en diskette ud fra floppydrevet før du har afmonteret disketten. Fjern ikke en USB-stang før du har afmonteret flashdrevet. Hvis du ikke afmonterer mediet først, vil du måske miste nogle data, eller få dit system til at bryde ned.

### Håndtering af flytbare drev og medier

Thunar er også istand til automatisk at håndtere flytbare drev og medier, hvis thunar-volman pakken er installeret på dit system. Bemærk dog at denne funktion kræver HAL-understøttelse.

Hvis nu HAL-understøttelse er tilrådighed og thunar-volman er installeret på dit system, kan du vælge at aktivere Arkivhåndtering funktionen i Thunar. Dette gøres ved at åbne filhåndteringsegenskaber, gå til Avanceret-siden og markér Aktivér arkivhåndterings-knappen.

Det næste skridt er at tilpasse håndteringen af flytbare drev og medier til dine behov. Klik på Indstil-henvisningen i sektionen Arkivhåndtering , lige under knappen. Flytbare drev og medier indstillingsdialogen vil nu blive vist.

Flytbare drev og medier

Hvis du før har brugt gnome-volume-manager, vil du føle dig helt hjemme, da den var designet til at se ud som og opføre sig som gnome-volume-manager. Egenskaberne er delt op i enhedskategorier, for at gøre det nemt at finde indstillingen til din specifikke enhed.

Siden til Opbevaring indeholder de mest vigtige valgmuligheder. Som navnet antyder, gælder disse indstillinger kun for opbevaringsenheder såsom eksterne harddiskdrev, USB-stang og cd-rom'er.

Montér flytbare medier der bliver tilsluttet

  Anvend denne valgmulighed for, automatisk at montere filsystemer på flybare drev (f.eks. eksterne harddiskdrev eller USB-stænger), når sådanne bliver tilsluttet computeren.

  Denne indstilling skal slås til for at bestemte andre funktioner virker med flytbare drev. Hvis du f.eks. slår denne indstilling fra, vil bestemte bærbare musikafspillere ikke længere blive fundet, selvom du har slået Spil musikfiler ved tilslutning indstillingen til på Multimedie -siden, vil den specifikke kommando ikke blive kørt når du tilslutter din bærbare musikafspiller.

Montér flytbare medie der tilsluttes

  brug denne indstilling for, automatisk at montere filsystemer på flytbare medier (f.eks. cd-rom'er eller dvd'er),når du indsætter mediet i drevet.

  Denne indstilling skal slås til for at bestemte andre funktioner virker med flytbare drev. Hvis du f.eks. slår denne valgmulighed fra, vil det blive umuligt at finde ud af om det flytbare medie har auto-kør egenskaber, og derfor vil

Gennemse flytbare medier der bliver tilsluttet

  Brug denne indstilling for, automatisk at vise indholdet af det nyligt indsatte medie i filhåndteringen. Bemærk dog, at indholdet vil kun blive vist hvis ingen anden handling var mulig eller du valgte at ignorere de andre mulige handlinger. Hvis du f.eks. indsætter en cd-rom med auto-kør egenskaber og auto-kørprogrammer på nye drev og medier indstillingen er slået til, vil du blive spurgt om du vil tillade, eller ignorere auto-kør-funktionen. Hvis du vælger at ignorere auto-kør-funktionen, vil indholdet blive vist i filhåndteringen.

Auto-kør programmer på nye drev og medier

  Brug denne funktion for at gøre bruge af auto-kør muligheden på bestemte flytbare drev og medier. Se Desktop Application Autostart Specification for deltajer om auto-kør mekanismen. For at forbedre sikkerheden, vil du altid blive spurgt om at bekræfte auto-kør funktionen.

  Hvis Windows emulatoren WINE er installeret på dit system, vil auto-kør-mekanismen også forsøge at køre autorun.exe filer ved brug af WINE.

Auto-åbning af filer på nye drev og medier

  Brug denne funktion for at gøre bruge af auto-åbn-muligheden på bestemte flytbare drev og medier. Se Desktop Application Autostart Specification for deltajer om auto-åbn mekanismen. For at forbedre sikkerheden, vil du altid blive spurgt om at bekræfte auto-åbn-funktionen.

De tilbageværende indstillinger vil tillade dig af specificere en kommando, der skal køres når en bestemt type medie er indsat i drevet, eller når en bestemt type ekstern enhed er tilsluttet. Kommandoen kan bruge tre særlige variabler, der vil blive erstattet når kommandoen er udført:

`%d`

  Hver forekomst af `%d` i kommandoen til blive erstattet af enhedens filsti på nylige tilføjede enheder. F.eks. hvis du har forbundet en USB-stang, vil enhedens filsti være `/dev/sda1 eller /dev/sda1.`

  Hvis ingen enhedsfil er tilknyttet enheden eller enhedsfilen, af en eller anden grund ikke kan findes, vil variablen `%d` blive erstattet med den tomme streng.

`%h`

  Hver forekomst af `%h` i kommandoen vil blive erstattet med HAL-UDI'en på den nyligt tilføjetde enhed.

`%m`

  Hver forekomst af `%m` i kommandoen vil blive erstattet af det monteringspunkt, hvor den nyligt tilføjede enhed blev monteret. Hvis enheden ikke kan monteres (f.eks. printere eller tastaturer) eller hvis automatisk montering er slået fra, vil `%m` blive erstattet med den tomme streng.

#### Fejlfinding til arkivhåndteringen

Nyttige råd til fejlfinding til arkivhåndteringen, i det tilfælde at den ikke virker som forventet.

1. Vær sikker på at Thunar kører som en tjeneste. Arkivhåndteringen afhænger af dette, da den ikke er en tjeneste i sig selv. Som standard, vil Xfce automatisk starte Thunar op som en tjeneste under opstart. Hvis den blev dræbt af en eller anden grund, så åbn Kør program (ved brug af tastaturgenvejen Alt F2 eller højreklik på skrivebordet og vælg Kør program... fra skrivebordsmenuen), indtast `Thunar --daemon` og klik på Kør.

2. Prøv at køre thunar-volman fra et Terminal-vindue efter at have tilsluttet drevet eller indsat mediet. Først skal du finde ud af hvad den nye enheds HAL-UDI er, ved at bruge lshal eller hal-device. Når du først kender enhedens UDI, skal du køre thunar-volman --device-added<din-enheds-udi> i et Terminal-vindue og efterse uddataen for fejl eller advarsler.

Hvis det stadigvæk ikke vil virke, så spørg på ulink type="http" url="http://forum.xfce.org/">Xfce Forum

## Indstillinger til filhåndtering

Brug dialogen, Indstilling af filhåndtering for at indstille dine Thunar-filhåndteringsindstillinger. For at åbne indstillingsdialogen, skal du vælge Redigér Indstillinger... fra menulinjen, eller klik på Filhåndteringsknappen i indstillingshåndteringen til Xfce.

Filhåndteringsindstillingerne er delt i fire sider med forskellige indstillinger, der er beskrevet i hvert sit afsnit nedenunder. Grundlæggende kan du indstille i følgende kategorier:

- Standardindstillingen til visninger.

- Standardindstillinger til sidepanelet.

- Filhåndteringenvinduets opførsel.

- Filhåndteringens avancerede egenskaber.

Thunar understøtter også en stak af de såkaldte skjulte indstillinger, som styrer flere af de avancerede egenskaber i filhåndteringen, men er ikke inkluderet indstillingerne for at holde indstillingsdialogen som simpel som mulig. Filen `README.thunarrc` der er leveret sammen med Thunar, beskriver alle indstillinger i detaljer.

### Indstillinger til visning

Du kan angive en standardvisning samt vælge sorterings- og visningsindstillinger. Du kan også indstille om miniaturevisning skal anvendes for filtyper der understøtter dette.

Indstillinger til visning

Vis ny mappe ved at bruge

  Vælg standardvisningen for mapper. Når du åbner et nyt vindue, vil kompakt listevisning blive vist i den visning som du vælger. Dette kan enten være ikonvisning, listevisning, eller detaljeret listevisning. Du kan også vælge Sidste aktive visning her for at vælge den visning der er anvendt på det sidste aktive vindue.

Sortér mapper før filer

  Vælg denne indstilling for at vise mapper før filer, når du sorterer en mappe.

Vis miniaturer

  Vælg denne indstilling for at vise miniaturer af billedfiler og andre filer der er understøttet. Filhåndteringen gemmer miniaturebilleder for hver mappe i den skjulte `.thumbnails` mappe i brugerens hjemmemappe.

  Se hvis du vil udvide den grundlæggende miniature funktionalitet, stillet til rådighed af Thunar med understøttelse for yderligere filtyper.

Tekst ved siden af ikoner

  Vælg denne indstilling, for at placere ikonteksten for elementer i ikonvisning, ved siden af ikonet istedet for under det.

### Indstillinger til sidepanelet

Du kan vælge visningsmulighder til genvejs- og træstrukturpanelet.

Indstillinger til sidepanelet

Sidepanelet kan enten vise en liste af genveje til mapper i dit filsystem, som er standardindstillingen, eller som en trævisning af dit filsystem. Denne side tillader dig at vælge størrelsen på ikoner til genvejs- og træpanelet. Du kan også angive hvilke emblemer der skal vises.

Ikonstørrelse

  Størrelsen på ikonerne vist i siden, går fra Meget små (omkring 16x16 pixels) til Meget store (omkring 128x128 pixels).

Vis ikonemblemer

  Vælg denne indstilling for at vise symboler for mapper i sidepanelet. Du kan tildele emblemer til mapper i Egenskaber-dialogvinduet. Vælg en mappe i hovedområdet og vælg Fil Egenskaber... fra hovedmenuen, eller højreklik på mappen og vælg Egenskaber... fra kontekstmenuen.

### Opførselsindstillinger

Du kan vælge den foretrukne opførsel til at påvirke filhåndteringen.

Opførselsindstillinger

Enkeltklik for at aktivere elementer

  Vælge denne for at udføre standardhandlingen for et element når du klikker på det. Når denne indstilling er valgt, og du peger på et element, vil titlen på elementet blive understreget og automatisk blive valgt, efter en kort forsinkelse.

  Forsinkelsen kan angives under indstillingen. Den automatiske markering af elementer kan du også slå fra ved at rykke markøren til den yderste venstre position.

Dobbeltklik for at aktivere elementer

  Vælg denne indstilling for at udføre standardhandlingen for et element når du dobbeltklikker på det, og markér elementer med et enkelt klik.

### Avanceret indstillinger

Du kan styre filhåndteringens avancerede funktioner.

Avanceret indstillinger

Mappetilladelser

  Vælg den handling der skal udføres når du ændrer på en mappes tilladelser i Egenskaber-dialogen. Du kan vælge at lade Thunar spørge hver gang du ændrer mappetilladelser, få den til at bruge standarden for de nye tilladelser kun på mappen eller til også at bruge den rekursivt på mappens indhold.

Arkivhåndtering

  Hvis Thunar blev installeret med understøtttelse af HAL og thunar-volman-pakken også er installeret, kan du slå den integrerede arkivhåndtering til. Se for detaljer om denne funktkion.

## Tilpasning af Thunar

Dette kapitel beskriver hvordan du ændrer bestemte dele af filhåndteringen for tilpasse den til dit behov.

### "Send til"-menuen

Thunar inkluderer en Send til-menu, der tilbyder mulige destinationer som filer og mapper kan sendes til. For at tilgå Send til-menuen, skal du vælge FilSend til

"Send til"-menu

Som standard indeholder Send til-menuen, et punkt der hedder Skrivebord (opret henvisning) til alle filer og mapper, som simpelthen opretter en henvisning til den valgte fil på skrivebordet. Derudover hvis Genvejspanelet er aktivt, vil menuen også inkludere et punkt der hedder Sidepanel (opret henvisning) til mapper, der tillader brugere at tilføje nye genveje til sidepanelet. Efter disse punkter vil Thunar vise flytbare drev der for øjeblikket, er tilsluttet computeren. I det ovenstående skærmbillede repræsenterer en mulig destination for hvor filerne kan sendes til. BemSend til-menuen, s

Derudover bliver Thunar også leveret med thunar-sendto-email-udvidelsesmodulet, der tilføjer punktet E-postmodtager til menuen, som så åbner e-postprogrammet med den valgte fil vedhæftet meddelelsen. Hvis markeringen indeholder mindst en mappe, vil de valgte elementer blive pakket ned i en ZIP-fil før de er vedhæftet meddelelsen. Modsat, hvis markeringen indeholder flere filer, eller en enkelt fil som er større end 200Kib, vil brugeren blive spurgt om filerne skal pakkes ned i og sendes som en ZIP-fil.

Ligesom de fleste funktioner i Thunar, kan Send til-menuen nemt udvides af brugere og programudviklere med nye destinationer, ved at bruge desktop entry files. Disse filer skal installeres i en af `$XDG_DATA_DIRS/Thunar/sendto/` mapperne (see the XDG Base Directory Specification for detaljer om `$XDG_DATA_DIRS` variable).

Destinationens `Mime-type> `.desktop` angiver hvilke type filer der skal være til rådighed i Send til-menuen. F.eks. hvis du vil tilføje et punkt for et Flickr overførselsværktøj, så vil dette punkt kun vises hvis markeringen indeholder JPEG-filer (andre filformater er ikke understøttet af Flickr) og du ville så skulle tilføje en linie som `MimeType=image/jpeg;`. Hvis du ikke angiver nogen `MimeType` vil punktet blive vist for alle filtyper.`

Et komplet eksempel ved brug af postr-progammet, er vist forneden:

    # postr.desktop - Integrér postr i
    #                  "Send til"-menuen.
    [Desktop Entry]
    Type=Application
    Version=1.0
    Encoding=UTF-8
    TryExec=postr
    Exec=postr %F
    Icon=postr
    Name=Flickr
    MimeType=image/jpeg;

Hvis du installerer denne fil i `~/.local/share/Thunar/sendto/` (opret mappen hvis den endnu ikke findes) Send til-menuen for JPEG-filer vil vise det nye punkt, Flickr, som kan bruges til at overføre JPEG-billeder til Flickr.

Thunar projektets Wiki indeholder forskellige eksempler på brugbare destinationer til Send til-menuen. Du er velkommen til at udvide Wikisiden med nye eksempler.

### Miniaturegenererer

Thunar bruger små værktøjer til at oprette miniaturer af bestemte filtyper og viser miniaturerne som forhåndsvisning af filindholdet. Disse små værktøjer bliver kaldt miniaturegenererer. Thunar bliver leveret med miniaturegenererer for billed- og skrifttypefiler, og gør automatisk brug af de installerede miniaturegenererer fra GNOME, hvis den er installeret med understøttelse af `gconf`. Brugere kan løbende udvide denne grundlæggende funktionalitet med miniaturegenererer til andre filtyper.

Hvis du planlægger at skrive en brugerdefineret miniaturegenerer, skal du starte med et program der accepterer mindst to kommandolinjeparametre, inddatafilen, som er af den filtype du vil understøtte og uddatafilen, som er en PNG-fil der oversættes med det format angivet af Standard for miniaturehåndtering. Derudover må dit program også acceptere den ønskede størrelse på miniaturen, som er valgfri men højt anbefalet. Hvis du skriver uddatafilen til en vilkårlig billedstørrelse, vil Thunar derefter skalere det til den ønskede størrelse, hvilket muligvis gør at der bliver produceret et mindre optimalt resultat end hvis miniaturen var oprettet med de anmodede mål.

Når først dit værktøj til at generere miniaturer er færdigt, skal du registrere din miniaturegenererer, så Thunar kan finde og bruge det. Derfor, alt du skal gøre er at installere en beskrivelsesfil til miniaturegenereren (en `.desktop` fil) i en de `$XDG_DATA_DIRS/thumbnailers/` stier. F.eks. hvis du kun vil registrere miniaturegenereren til din brugerkonto, kan du installere filen i denne mappe `~/.local/share/thumbnailers/`. `.desktop` for miniaturegenererer har det følgende format.

#### Filformatbeskrivelse til miniaturegenererer

Miniaturegenerererbeskrivelsesfiler bruger Desktop Entry Formatet med en særlig `type` af `X-miniaturegenererer` og et særligt felt,`X-Thumbnailer-Exec` med nye feltkoder. Grundlæggende har en miniaturegenerererbeskrivelsesfil, det følgende format.

    [Desktop Entry]
    Version=1.0
    Encoding=UTF-8
    Type=X-Thumbnailer
    Name=Din-miniaturegenererer
    MimeType=din-understøttede/MIME-type;
    X-Thumbnailer-Exec=din-miniaturegenererer %i %o %s

`Versionen` og `indkodning` er foreskrevet af Desktop Entry specifikationen, brug blot de værdier der er vist i det ovenstående eksempel. `Type`feltet skal have den bestemte værdi `X-Thumbnailer`, ellers vil din miniature ikke blive genkendt. `Navne`værdien beskriver din miniature.

`X-Thumbnailer-Exec` feltet indeholder kommandoen til at køre din miniature, og understøtter særlige feltkoder der bliver erstattet når miniaturen køres. De genkendte feltkoder er følgende:

`%i`
  Den lokale sti til inddatafilen til oprettelsen af miniaturevisning, kan entet være en sti relativ til mappen hvor miniaturegenereren blev kørt, eller en fuld sti.
`%o`
  Den lokale sti til uddatafilen, hvor den oprettede miniature skal gemmes. Uddatafilen skal gemmes som en gyldig PNG-fil i overensstemmelse med miniaturestandarden. (se overnstående). Bemærk at stien ikke må ende med `.png`, som har en betydning hvis du kører særlige tredjepartsprogrammer.
`%s`
  Den ønskede størrelse på den generede miniature i pixels. Den parameter er valgfri.
`%u`
  Ligesom `%i`, men erstattet med URI'en af filen, fremfor stien. Dette blev tilføjet for at gøre det mere kompatibelt med GNOME.
`%%`
  Vil blive erstattet med en enkelt `%`.

Du skal inkludere mindst `%o` og `%i` eller `%u`, ellers vil din miniaturegenererer være ubrugelig.

`MIME-typen` viser MIME-typerne - adskilt af et semikolon - for hvilke din miniaturegenererer er i stand til at vise forhåndsvisninger.

#### EPS miniaturegenererer-eksempel

Dette eksempel demonsterer hvordan man skriver og installerer en ny miniaturegenererer til `.eps`-filer, som bruger `convert`-værktøjet der bliver leveret som en del af ImageMagick. Vi begynder først med et simpelt skript der kører `convert` for at generere en miniature i den ønskede størrelse.

    #!/bin/sh
    #
    # eps-thumbnailer - Eksempel på miniaturegenerererskript for EPS-filer.
    #
    # Anvendelse: esp-thumbnailer eps-file png-file size
    #

    # command line parameters
    ifile=$1
    ofile=$2
    size=$3

    # kør convert (ImageMagick)
    exec convert "eps:$ifile" -scale "$sizex$size" "png:$ofile"

Gem det ovenstående skript til filen `eps-thumbnailer`, vær sikker på at den kan køres, og installér den i `/usr/local/bin`.

    $ chmod +x eps-thumbnailer
    $ sudo install eps-thumbnailer /usr/local/bin/eps-thum

Derefter skal vi oprette miniaturegenerererbeskrivelsesfilen `eps-thumbnailer.desktop`, der ser således ud:

    [Desktop Entry]
    Version=1.0
    Encoding=UTF-8
    Type=X-Thumbnailer
    Name=EPS Thumbnailer
    TryExec=convert
    MimeType=image/x-eps;
    X-Thumbnailer-Exec=/usr/local/bin/eps-thumbnailer %i %o %s

Denne fil skal installeres i `/usr/local/share/thumbnailers` (opret mappen hvis den ikke eksisterer).

    $ sudo install -d /usr/local/share/thumbnailers
    $ sudo install eps-thumbnailer.desktop /usr/local/share/thumbnailers/eps-thumbnailer.desktop

`eps-thumbnailer.desktop`-filen bruger den særlige knap `TryExec`, som, hvis angivet, navngiver en kommando der skal være tilstede på systemet for at miniaturegenereren er brugbar. I dette tilfælde er vores skript ubrugeligt hvis `convert-programmet ikke er til stede.`

Det sidste skridt er at regenere mellemlageret til miniaturegenereren så Thunar kan bruge din miniaturegenererer. Mellemlageret til miniaturegenererer er lokaliseret i `$XDG_CACHE_HOME/Thunar/thumbnailers.cache` (med mindre den er overskrevet af dig eller systemadministratoren, vil `$XDG_CACHE_HOME` pege på mappen `~/.cache/`). Mellemlageret til miniaturegenereren er periodisk regenereret af Thunar, men du kan tvinge den til at regenerere det ved at køre `thunar-vfs-update-thumbnailers-cache-1`-værktøjet, der bliver leveret som en del af Thunar. Dette værktøj er som regel installeret i `libexec` i din installationssti (`sbin` på Debian/Ubuntu). Så f.eks. hvis Thunar er installeret i `/usr`, skal du køre værktøjet således:

    $ /usr/libexec/thunar-vfs-update-thumbnailers-cache-1

Men vær sikker på at du kører programmet fra din brugerkonto, og ikke superbrugerkontoen, da mellemlageret til miniaturegenereren er gemt i din hjemmemappe, fremfor på selve systemet.

Hvis Thunar nu er oversat med understøttelse for filændringsovervågning (ved at bruge FAM- eller Gamin tjenester, vil den automatisk bruge det nye miniaturemellemlager inden for få sekunder, og er derefter istand til at oprette miniaturevisninger ved at bruge dine egne miniaturegenererer. Ellers kan du være nødt til at genstarte Thunar ved at bruge

    $ Thunar -q

for at lukke alle kørende udgaver, for derefter at starte den op igen fra din programstarter.

#### Oprydning af miniaturevisninger

De oprettede miniaturevisninger er gemt i mappen, `~/.thumbnails/` i overenstemmelse med Miniaturevisningsstandarden. Det kan være hjælpsomt at rydde op i mellemlageret for miniaturevisninger hvis du tester en ny miniaturevisning, ved at bruge

    $ rm -rf ~/.thumbnails/

hvilket også vil give dig noget ledigt plads i din hjemmemappe. Da alle informationer i denne mappe, automatisk blev genereret fra filerne i dit system, vil du ikke miste følsomme data.

## Avancerede emner

### At masseomdøbe filer

At masseomdøbe filer, betyder at omdøbe flere filer på samme tid ved at bruge et eller andet kriterie, der gælder for mindst af en af filerne. Thunar indeholder en masseomdøber, som kan køres separat ved at bruge `Thunar -B` eller indefra Thunar ved at vælge to eller flere filer i hovedområdet og trykke på F2 eller ved at vælge RedigérOmdøb...

Masseomdøb filer

Masseomdøberne kan bruges til ændre navnet på filerne, endelsen på filerne, eller både på navnet og filendelsen på filerne.

- Fjern tegn.

- Numerere filer.

- Indsæt dato eller tidspunkt.

- Indsæt eller overskriv tegn.

- Søg og erstat tegn.

- Konvertér til store bogstaver, små bogstaver eller camelcase.

Yderligere masseomdøbere kan være installeret som udvidelsesmoduler til Thunar. Se hjemmesiden forThunar udvidelsesmoduler for at se mulige udvidelser. The Thunar Projektets Wiki indeholder flere detaljer om denne funktion. Du er velkommen til at tilføje yderligere information til wikien.

### UNIX filsystemet

Selvom Thunar filhåndtering gør det godt ved at skjule detaljerne om det underliggende filsystem, så brugeren ikke skal bekymre sig om dem, er det nogen gange en god idé at forstå de grundlæggende begreber for at se hele billedet. Dette kapitel vil forsøge at give dig en kort introduktion til begreberne på UNIX filsystemet , som idag bliver brugt i alle udgaver af UNIX, inklusiv Linux.

#### Mapper og stier

I et UNIX filsystem er alle mappe arrangeret i en simpel inverteret faldende træstruktur, der udvider sig fra en hovedmappe, som hedder rod-kataloget (udtrykket katalog er ofte brugt istedet for mappe) og vist som Filsystem i Thunar. Dette betyder at du kan komme fra en mappe til en anden, ved at gå op i træet indtil du når et fælles punkt, og så ned i træet igen igennem de rette undermapper indtil du når din destination.

Placeringen af enhver fil eller mappe i træet kan beskrives af dens sti. Stien er de mapper, du oppefra, skal gå igennem for at nå til målets mappe eller fil. F.eks. er `/home/luke` undermappen af `luke` af undermappen `home` af hovedmappen, og `/home/luke/myfile.txt` er filnavnet i `myfile.txt` i den undermappe. Det første `/` i disse stier repræsenterer hovedmappen.

Hver bruger har sin egen mappe til at opbevare personlige filer og indstillinger. Mappen hedder hjemmekataloget og er vist i Thunar som et særligt ikon med brugerens logindnavn. Mappen er ligesom Dokumenter fra Windows. De forskellige brugereres Hjemmekataloger i systemet er som regel lokaliseret under `/home`-mappen. F.eks. ville `/home/luke` være hjemmekataloget for brugeren af brugeren med logindnavnet `luke`, mens `/home/jane` ville være hjemmekataloget for brugeren med logindnavnet `jane`.

#### Filtyper

Du har måske allerde hørt at alting er en fil i UNIX. Dette er sandt for de fleste elementer i UNIX systemer idag. Faktisk er selv enheder repræsenteret som særlige filer. Selvom det måske ikke giver mening til at begynde med, er det en af fordelene i UNIX og dets efterfølgere og har hjulpet med at opretholde en enkel kerne gennem årene, mens andre styresystemer er nødt til at indføre nye begreber for hver ny teknologi.

Dette er de fire vigtigste filtyper i UNIX-filsystemet.

##### Almindelige filer

En almindelig fil kan indeholde tekst, et program eller anden data. Dette inkluderer billedfiler, lydfiler, kontordokumenter og videofiler. Begrebet fil er ofte brugt som henvisning til en almindelig fil.

##### Mappefiler

Mapper er også filer i UNIX filsystemet. For at være nøjagtig er mapper en særlig fil, der indeholder en kortlægning af filnavne til filreferencer for hver enkelt fil der er inden i denne mappe.

##### Symbolske henvisningsfiler

En symbolsk henvisning (ofte kaldt en symlink er en særlig fil der indeholder en sti til en anden fil i filsystemet. Symbolske henvisningsfiler indeholder derfor ikke nogen brugbar information i sig selv, men henviser bare til andre filer.

##### Enhedsfiler

Som nævnt tidligere tilgås enheder (de fleste) også gennem filsystemet. Disse særlige enhedsfiler er som regel lokaliseret i `/dev` mappen. F.eks. repræsenterer den specielle fil `/dev/hda` den første IDE-disk på Linux.

## Ofte Stillede Spørgsmål

Meningen med dette kapitel er at samle de ret ofte stillede spørgsmål i forbindelse med arbejdet i Thunar. Hvis du kender til et spørgsmål der mangler fra denne side så indsend venligst en anmodning.

### Hvorfor kører Thunar ikke filer der er markeret som kørbare?

Af sikkerhedsårsager vil Thunar kun køre filer af typen `application/x-desktop`, `application/x-executable` og `application/x-shellscript`. For skrivebordsfiler gælder det at kørselsfunktionen kun virker hvis filen er af typen `Application` og en gyldig `Exec` linje er indtastet eller af typen `Link` og en gyldig `URL` er angivet. For andre typer, er funktionen til rådighed hvis filen er markeret som kørbar, for den gældende bruger.

Bemærk også at for `application/x-executable` og `application/x-shellscript` gælder det at filernes typer ikke behøver at passe nøjagtigt med disse typer, men det er nok hvis typen har en oprindelse der passer med en af de to ovenstående. Eller hvis MIME-typen er et alias for en at de ovenstående.

### Hvor gemmer Thunar filernes metadata?

Thunar tilknytter forskellige indstillinger med filer/mapper, som vi kalder metadata. Alle filers metadata er gemt i en tdb-databasefil, der også er kendt som metafilen. Databasefilen er gemt i `$XDG_CACHE_HOME/Thunar/metafile.tdb` og kan ses ved at bruge `tdbtool`, som er en del af Thunar (lokaliseret i `tdb/` underkataloget).

### Hvor bliver indstillingerne til Thunar gemt?

Thunar gemmer brugerjusterede indstillinger (samt skjulte indstillinger) i en `.ini`-fil, som er lokaliseret i `$XDG_CONFIG_HOME/Thunar/thunarrc` og kan ses ved brug af et tekstbehandlingsprogram. Se `docs/README.thunarrc` for en oversigt over diverse indstillinger.

### Hvordan skal man bruge musebevægelser i Thunar?

Thunar understøtter for øjeblikket grundlæggende understøttelse af såkaldte musebevægelser i ikonvisning. Du kan bruge disse musebevægelser ved at holde den midterste knap (som regel musehjulet) nede, mens musemarkøren er i baggrundsområdet af det element der er vist i ikonvisning (ethvert område der ikke er dækket af et ikon eller tekst). Nu kan du bevæge markøren i fire retninger for at udføre bestemte handlinger, som er beskrevet herunder.

- Venstre - åbner den sidste anvendte mappe
- Op - åbner den forrige mappe
- Højre - åbner den næste anvendte mapppe
- Ned - opdaterer den nuværende mappe

### Hvordan tildeler jeg forskellige tastaturgenveje?

Hvis du vil gentildele en genvej, understøtter Thunar standard-GTK+ måden at ændre genveje på: simpelthen svæv over menupunktet med musemarkøren og tryk på den tastaturgenvej du vil gentildele den til.

For at slette en tastaturtildeling, tryk da på Backspace-knappen men du er på menupunktet.

Hvis genvejen ikke ændrer sig, skal du slå den funktion til i GTK+. Dette kan gøres på 3 måder:

- Hvis du kører Xfce 4.3 eller derover kan du slå Redigérbare menuacceleratorer til i Brugerfladeindstillinger-dialogen.

- Hvis du kører GNOME kan du slå Redigérbare menuacceleratorer til i Menu og værktøjslinjer kontrolcenterdialogen.

- Ellers, indsæt følgende i din `~/.gtkrc-2.0` fil (opret filen, hvis den ikke eksisterer):

      gtk-can-change-accels=1

### Hvor gemmer Thunar dens tastaturgenveje?

De tilpassede tastaturgenveje er gemt i standard-GTK+ accel map formatet i en fil, lokaliseret, i `$XDG_CONFIG_HOME/Thunar/accels.scm`. Linjer der starter med `;` er kommentarer. Se dokumentationen til GTK+ for detaljer om filformatet.

Hvis du er en pakker eller en systemadministrator og du vil anvende en standard for tastaturgenveje på hele systemet, der er anerledes end de standardgenje der er i Thunar, kan du oprette en fil `Thunar/accels.scm` i en af `$XDG_CONFIG_DIRS`. F.eks. hvis `/etc/xdg` er en del af `$XDG_CONFIG_DIRS` (standarden på de fleste Linux distributioner), kan du installere en standard der gælder for hele systemet til `/etc/xdg/Thunar/accels.scm`. Thunar vil så indlæse genveje fra denne fil ved den første opstart.

## Brugerhjælp

For at indrapportere en fejl eller lave et forslag vedr. dette program eller denne manual, skal du bruge fejlrapporteringssytemet på http://bugzilla.xfce.org/. Husk på at brugbare fejlrapporter er dem der får rettet fejl, en brugbar rapport har derfor to egenskaber:

- Genskabbare. Hvis udvikleren ikke selv kan se fejlen, og derfor bevise at den eksisterer, vil han overhovedet ikke være istand til at rette den. Hver eneste detalje du kan tilbyde hjælper.

- Specific. Jo hurtigere udvikleren kan isolere problemet til et bestemt område, jo større sandsynlighed er der for at han specifikt vil ordne det.

I det tilfælde at du ønsker at anmode om en ny funktion, så gør det venligst klart hvorfor du anser det som en forbedring af programmet. Det er mere sandsynligt at en ny funktion bliver tilføjet hvis du tilbyder nogle gode argumenter for den nye funktion. Chancerne for at den bliver tilføjet er endnu større hvis du medsender en programrettelse med den anmodede funktion, integreret i programmet. Vær dog sikker på at du får læst filen HACKING - før du begynder at omskrive kildekoden.

Derudover hvis du har spørgsmål om brugen eller installation af dette programmel, så spørg venligst på thunar-dev postliste eller indstil din IRC client til irc.freenode.net, tilslut dig kanalen #thunar og spørg efter hjælp.

## Om Thunar

Thunar er skrevet af Benedikt Meurer (benny@xfce.org). Se Thunar hjemmesiden for mere information.

Denne dokumentation er skrevet af Benedikt Meurer(benny@xfce.org). Den seneste udgave af dette dokument er altid tilrådighed på Thunar's hjemmesiden.

Dette programmel er udgivet under de samme betingelser som GNU General Public License, udgivet af Free Software Foundation; enten version 2, eller (op til dig) enhver senere udgave af licensen.

Du burde have modtaget en kopi af GNU General Public License sammen med dette program; hvis ikke så skriv til Free Software Foundation, Inc., 59 Temple Place - Suite 330, Boston, MA 02111-1307, USA.